Narodna skupština
20100323

Pošto je Narodna skupština prihvatila Predlog zakona u načelu, prelazimo na odlučivanje o amandmanu. Na član 2. amandman je podnela grupa od 21 narodnog poslanika poslaničke grupe "Napred Srbijo". Od 128 narodnih poslanika, niko za. Amandman nije prihvaćen. Pošto smo završili odlučivanje o amandmanu, pristupamo glasanju o Predlogu zakona u celini. Stavljam na glasanje Predlog zakona o davanju garancije Republike Srbije u korist "Banca Intesa" a.d. Beograd po zaduženju Javnog preduzeća "Srbijagas" Novi Sad, u celini. Od 128 poslanika, za se izjasnilo 127. Narodna skupština je većinom glasova svih narodnih poslanika usvojila Predlog zakona o davanju garancije Republike Srbije u korist "Banca Intesa" a.d. Beograd po zaduženju Javnog preduzeća "Srbijagas" Novi Sad. Prelazimo na 6. tačku: – PREDLOG ZAKONA O PREDŠKOLSKOM VASPITANjU I OBRAZOVANjU Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona predškolskom vaspitanju i obrazovanju, u načelu. Molim vas da se izjasnimo. Od 127 poslanika, 127 je glasalo za. Narodna skupština je prihvatila Predlog zakona u načelu.